procesaur/Wiki.mk huggingface dataset:
Месински Проток

Месински Проток (|stretto di Messina, |strittu di Missina) — тесен проток помеѓу Сицилија и јужниот крај на Калабрија, јужна Италија. Го поврзува Тиренското Море на север со Јонското Море на југ. Широк 3,1 км во најтесниот дел меѓу Торе Фаро и Вила Сан Џовани, а 5,1 км кај градот Месина. Достигнува најголема длабочина од 250 м.
Протокот има силни плимни струи кои создале мошне својствен екосистем. Во северниот дел се јавува природен вител, поврзан со старогрчката легенда за Сцила и Харибда.
Во 1957 г. преку протокот е поставен далекувод од 220 kV, чии столбови се меѓуа највисоките во светот. Подоцна истиот е заменет со подводни кабли, но кулите се запазени како историски споменици.
1 Преселба на птиците
Месинскиот Проток го прелетуваат многу видови птици во нивната годишна преселба кон северна Европа. Поради стеснетиот облик на земјиштето, местото е минувалиште за дури 300 вида преселници, вклучувајќи 35.000 грабливки во пролетниот период. Меѓу нив најчести се осојадот и блатната еја, а редовно летаат и планинскиот орел и египетскиот мршојадец. Во крајбрежните солени езера одмораат видови како црниот ибис, пламенецот (фламинго), долгоногата шлука и разни штркови. Динамаре и другите планини од венецот Пелоритани се особено погодни места за набљудување на птици во лет.
2 Морски видови
Поради посебните хидрогеолошки услови, протокот се одликува со голема биоразновидност и бројни ендемски видови. Мошне застапени се длабоководните риби како иглозабот кои повремено се насукуваат на брегот поради силните струи. Низ овие води се одвива и преселба на многу видови риби од Средоземното Море.
3 Сообраќај
Помеѓу Месина во Сицилија е поврзан со Апенинскиот Полуостров со траект до Вила Сан Џовани, на неколку километри северно од Реџо Калабрија; на него се превезуваат и вагоните од железничката линија Палермо-Неапол. Помеѓу Месина до Реџо Калабрија сообраќа и хидроглисер.
Веќе неколку децении постои проект за изградба на мост преку протокот, поврзувајќи го Апенинскиот Полуостров со Сицилија. Последенп пат овој проект е заживеан во 2000-тите, но откажан во февруари 2013 г.
4 Поврзано
* Сцила и Харибда
* Сицилиски Проток
* Месински земјотрес
Андреј Маслинко

Андреј Маслинко (роден на во Скопје) — македонски кошаркар и репрезентативец кој настапува за МЗТ Аеродром.
1 Клупска кариера
1.1 Младинска кариера
Во сезоната 2012/13 настапувал за Партизан Водно Санс, во младинскиот состав до 16 години. Сезоната 2013/14, се преселил во Италија и играл младинската екипа на Стела Азура. Сезоната 2014/15, Маслинко настапил за сениорската екипа на второлигашот Стела Азура. Во истата сезона, Маслинко играл и за сениорите на Виртус Валмонте, исто второлигаш. Во 2015/16, Андреј бил во составот на младинската екипа на Пафони Омења.
1.2 Професионална кариера
За сезоната 2016/17, Маслинко се вратил во Македонија и потпишал за Работнички. Следната сезона продолжил во МЗТ Аеродром. Со МЗТ го освоил Купот 2018, а бил вицепрвак во Првенството. И за сезоната 2018/19, Маслинко продолжил во МЗТ. Таа сезона, Маслинко со МЗТ го освоил македонското првенство. По завршувањето на сезоната, на Маслинко му истекол договорот со МЗТ Аеродром. Но веќе во јули, Маслинко потпишал нов едносезонски договор со МЗТ за сезоната 2019/20. За сезоната 2020/21, крајот на јуни 2020 година, тој потпишал едногодишен договор за нова соработка со МЗТ Аеродром. Во мај, иако повреден и во играчко отсуство во тоа време, тој го освоил Купот на Македонија 2021.
2 Репрезентативна кариера
2.1 А репрезентација
Маслинко бил вклучен во претквалификациите за Евробаскетот 2021. Во јануари 2020 година, селекторот на Македонија, Александар Тодоров го објавил поширокиот состав за февруарските квалификации за Евробаскетот 2021 во кој бил вклучен Маслинко. Потоа во февруари, тој бил избран во составот на репрезентацијата.
3 Успеси
3.1 Титули
3.1.1 МЗТ Аеродром
*Прва македонска лига (1) : 2018/19
*Куп на Македонија (2) : 2018, 2021
3.2 Признанија
* Почесно споменување во сезоната 2019/20
Валонски Залив

Валонски Залив (|Gjiri i Vlorës — залив во Јадранското Море југпозападна Албанија. Отворен е кон морето на северозапад, а претежно ограден со лагуната Нарта на север; на североисток е градот Валона, а на исток и југоисток се планините на венецот Канали, додека на југозапад и запад се полуостровот Карабурун и островот Сажен.
Заливот е прогласен за подрачје од важност за птичјиот и растителниот свет поради исклучителните услови и големата разновидност на птици и растенија. Морскиот парк Карабурун-Зажен, каде се среќаваат Јадранското и Јонското Море, го зафаќа западниот брег на заливот и има мошне ридест и нерамен терен.
1 Историја
Заливот бил важно место во антиката, и во него се одиграле некои од битките на Јулиј Цезар. Според едно предание, во Балонскиот Залив се потонати 18 брода со трговски стоки. Во последно време морепловниот факултет на Валонскиот универзитет се претежно се занимава со изучување на заливот.
На југозападниот крај на заливот е морнаричката база „Пашалиман“, каде имало пристаниште уште во стариот век, а градот се нарекувал Орик. Во Студената војна извесно време служело како советска база — единствената во Средоземното Море.
<gallery >
2 Поврзано
* Карабурун
* Географија на Албанија
* Биоразновидност на Албанија
Благун

Благун или сладун (|Quercus pubescens) – вид даб што има благи лисја или благи желади. Овадрво е од родот дабови, семејство Fagaceae. Претежно расте во јужна Европа и југозападна Азија.
1 Опис
Корењата се развиени и добро растат во каменита подлога.
Стеблото може да достигне и 20 м, покриено е пепелаво-сива кора, која има длабоки надолжни и попречни бразди.
Лисјата се светлозелени и мазни од страна на лицето и темнозелени со влакненца на опачината. Рабовите на лисјата се длабоко засечени, па има обли и широки запци.
Цветовите се еднополни. Женските цветови се јавуваат во групо до 2 до 5 или поединечно, а машките се собираат во реси. Плодовите (желадите) се тркалезни со пречник од околу 2 см.
2 Живеалиште
На благунот му одговара субмедитеранска клима и плитки каменити тла.
3 Поврзано
* Даб
* Горун
* Обичен даб
Црква „Св. Илија“ - Бусилци

Свети Илија — главна селска црква во селото Бусилци.
Црквата се наоѓа во непосредна близина на селото, а околу нејзе се наоѓаат и селските гробишта.
1 Архитектура
Црквата била изградена од видниот мајстор Андон Китанов. Во 1884 година, во црквата работел зографот Димитар Папрадишки.
2 Галерија
3 Поврзано
* Велешко архијерејско намесништво
* Изворска парохија
* Бусилци
Дримски Залив

Дримски Залив (|Gjiri i Drinit или ''sq'') — залив и подводна котлина во Јадранското Море, северна Албанија. Има срповиден облик и се протега од устието на Бојана на север, преку приморскиот град Свети Јован, па сè до ’ртот Родон на југ. Брегот на заливот е сплет од песокливи плажи, песочни дини, ’ртови, соленоводни и слатководни бари, устија, борови и крајбрежни шуми, трскарници и крајбрежни пасишта.
1 Физички одлики
Заливскиот брег е долг 60 км и просеан со спили и плажи во кои се влеваат разни водотеци. На подрачјето се одводнуваат бројни реки и образува својствен екосистем и биоразновидност. Залвиот е наречен е по реката Дрим, која тече низ планинските предели кон брегот, а други покрупни притоки се Исам и Матија. Приморјето е мошне ниско и поради тоа е покриено со бројни лагуни со различни облици и големини.
2 Животински и растителен свет
Дримскиот Залив има релативно голема биоразновидност и долж брегот се воспоставени заштитени подрачја, меѓу кои Бојана-Велипоја на север, природниот резерват Куна-Вајн во средиштето и Паточка Лагуна во јужниот дел. Овие места се прогласени и за подрачја од важност за птичјиот и растителниот свет поради разните видови птици и растенија кои се застапени. Сета област е опфатена од сливот на Дрим и е официјално признаена како важно биоразновидносно жариште.
Заливот воедно е едно од најважните места за морските желки на Јадранот. По плажите се гнездат и пасат два загрозен вида: зелената и главестата желка. Морските цицачи се застапени со китови како Кивјеовиот клунест кит и делфини како пругавиот, Рисовиот и клунестиот.
3 Поврзано
* Географија на Албанија
* Албанско приморје
Кристијан Киву

Кристијан Еуген Киву (; роден на 26 октомври 1980 година) е романски поранешен фудбалер. Тој обично играл како лев бек, но исто така бил користен и како централен дефанзивец.
1 Кариера
Тој ја започнал својата кариера во својот роден град во фудбалскиот клуб Решица, пред да се преселил во Университатеа од Крајова во 1998 година, пред да се приклучи на холандскиот клуб, Ајакс една сезона подоцна. Неговите изведби како капетан на Ајакс, биле инспирација за трансфер од €18 милиони евра во Рома во 2003 година. Киву го освоил Купот на Италија , во неговата последна сезона од четирите одиграни за Рома пред да направи трансфер во  Интер, каде што го поминал остатокот од неговата кариера пред да се пензионира во 2014 година.Неговите почести во Интер вклучуваaт тројка од италијанската лига, домашниот куп и Лигата на шампионите во 2010 година .
Киву својте 75-те репезентативни настапи ги одиграл меѓу 1999 и 2010 година, и бил дел од фудбалската репрезентација на Романија на Европските првенства во 2000 и 2008 година.
По пензионирањето, тој станал еден фудбалските критичари за италијанските телевизиски станици Скај Спорт и сега Fox Sports. Тој е, исто така, технички набљудувач на УЕФА.
Горан Главчев

Горан Главчев (роден на во Гевгелија) — македонски кошаркар кој настапувал за Академија ФМП.
1 Клупска кариера
Горан Главчев ја имал започнато кошаркарската кариера во родниот гевгелиски Кожув кој се натпреварувал во Втората лига. Кожув, заедно со Главчев, го освоиле второто место во Втората лига на сезоната 2010/11 и со тоа оствариле унапредување во Првата лига. Горан Главчев, сега како прволигашки играч, продоложил да игра Кожув за во сезоната 2011/12. Во сезоната 2012/13, Главчев со Кожув станал вицепрвак во Лигата. Главчев во Кожув продолжил да игра и во сезоната 2013/14. Но паралелно, истата сезона, тој бил приклучен во т.н. Младинска репрезентација на Македонија, проект-екипа која се натпреварувала надвор од конкуренција во Првата лига. Во сезоната 2014/15, Горан како играч на Кожув станал вицепрвак во Купот 2015. Во Кожув останал и во сезоната 2015/16. Сезоната 2016/17 ја започнал во српски Младост од Земун, Но во декември истата година, се вратил во Кожув. Но и таму не останал долго, и во јануари 2017 година, преку новооснованиот клуб Блокотехна, бил пратен во второлигашот Радовиш. Откако Радовиш обезбедил пласман во Првата лига и откако Радовиш му го отстапил местото на Блокотехна, Главчев се вратил во новиот прволигаш за идната 2017/18. За сезоната 2018/19, Главчев продолжил во редовите на Блокотехна. Со Блокотехна, Главчев ја освоил Балканската лига 2018/19. Истата сезона, Главчев со Блокотехна станал вицепрвак во Купот 2019. Во јули 2019 година, во Горан Главчев се преселил во Работнички за сезоната 2019/20. Во февруари 2020, Главчев се преселил во Академија ФМП.
2 Успеси
2.1 Титули
2.1.1 Блокотехна НБ
*Балканска лига (1) : 2018/19
2.2 Признанија
* Почесно споменување во сезоната 2017/18* Почесно споменување во сезоната 2018/19* Почесно споменување во сезоната 2019/20
Химбаша (пита)

Химбаша (|ሕምባሻ, или Амбаша, አምባሻ) е јадење (леб за прослави) кое потекнува од Еритреjа и Етиопија, кое е прилично благо. Особено се послужува за посебни пригоди. Може да се подготвува на повеќе начини, иако најкористеното е кардамон семето.
Тестото се декорира пред да се пече. Дизајнот може да биде најразличен, но најчесто има форма на тркало.
Додатоците најчесто се зашеќерен ѓумбир или суво грозје, иако има најразлични верзии кои вклучуваат празно тесто.
1 Поврзано
* Етиопска кујна
* Еритрејска кујна
Игор Пенов

Игор Пенов (роден на во Скопје) — македонски поранешен кошаркар и член на македонската машка репрезентација.
1 Клупска кариера
Во сезоната 2006/07, Пенов настапувал во новиот охридски прволигаш АМАК СП.
Игор Пенов станал играч на второлигашот Вардар Осигурување во сезоната 2008/09. Тогаш Игор и неговиот клуб го освоиле второто место и обезбедиле пласман во Првата лига. Пенов останал во Вардар Осигурување, сега како прволигаш, и таа сезона, 2009/10, станал вицепрвак во Првенството. После распадот на Вардар Осигурување, Игор Пенов заминал во МЗТ Аеродром. Таа сезона, изгубил во финалето на Купот 2011. Следната сезона, Пенов со МЗТ ја освоил двојната круна, односно Купот 2012 и Првенството 2011/12. Во сезоната 2012/13, Игор заиграл за Кожув и тогаш станал вицепрвак во Лигата. Во Кожув, Пенов продолжил да настапува и во сезоната 2013/14. За сезоната 2014/15, Пенов ја сменил средината и се преселил во Карпош Соколи. Во сезоната 2015/16, Игор станал вицепрвак во Купот 2016 со Карпош Соколи. За сезоната 2016/17, Пенов ја продолжил соработката со Соколи. Тогаш Пенов станал првак во Купот 2017 и подоцна станал вицепрвак во Првенството. За сезоната 2017/18, Пенов потпишал за МЗТ Аеродром. Со МЗТ, Пенов го освоил Купот 2018, а подоцна станал вицепрвак во Првенството. Следната сезона, Игор станал играч на Куманово. Во јули 2019 година, за сезоната 2019/20, Пенов потпишал за АВ Охрид. Но пред самиот почеток на сезоната, откако АВ Охрид најавил распаѓање на клубот, Пенов се преселил во Пелистер.
2 Успеси
2.0.1 МЗТ Аеродром
*Прва македонска лига (1) : 2011/12
*Куп на Македонија (2) : 2012, 2018
2.0.2 Карпош Соколи
*Куп на Македонија (1) : 2017
Вањочка

''Вањочка'' е леб кој е направен во вид на плетенка, печен и подготвуван во Чешка и Словачка, најчесто се прави за Божиќ. Најчесто се подготвува со бело брашно, или во форма на клин или плетенка. Според овој начин на којшто е направен лебот, го претставува телото на Исус завиткано во ткаенина.
Вањочка се споменува во текот на 16 век, кога можел да го направи само пекар кој бил занаетчија на еснаф. Во текот на 18 век, луѓето го зеле рецептот во своите домови и почнале самите да го печат. Тој е богат со јајца и путер, што го прави сличен на бриош. Кората од лимон и румот додаваат боја и вкус, а тестото исто така може да содржи суво грозје и бадеми. Вањочка може да се направи од три помали плетенки наредени еден врз друг; ова понекогаш се толкува како груба скулптура на бебето Исус завиткано во ткаенина и легнато во јасли.
Има висока репутација дека е тешко да се подготви овој леб, па во многу домови суеверија и посебни обичаи се поврзани со процесот на печење. Кога се прави вањочка, се кажува дека мора да се мисли на сите кои ти се мили (ги сакаш и ти се допаѓаат). Друго суеверие е дека вањочката не смее да се допира со метал. На крај, личноста која ја прави вањочката треба да скока (горе-доле) додека да стаса тестото
Лебот е именуван „вањочка“, што на чешки значи Божиќ.
Од идентично тесто, на Велигден се прави леб наречен мазанец.
Трета фудбалска лига на Македонија 2018/2019

Третата фудбалска лига на Македонија 2018/2019 - 27. издание на Третата фудбалска лига на Македонија.
1 Запад
Сезоната започнала на 15 септември 2018, а завршила на 2 јуни 2019 година.
2 Југозапад
Сезоната започнaла на 26 август 2018, а завршила на 26 мај 2019.
3 Север
Сезоната започнала на 16 септември 2018, а завршила на 26 мај 2019.
4 Исток
Сезоната започнала на 16 септември 2018, а завршила на 29 мај 2019.
5 Југоисток
Сезоната започнала на 29 септември 2018, а завршила на 26 мај 2019 година.
6 Центар
Сезоната започнала на 9 септември 2018, а завршила на 19 мај 2019.
7 Бараж за унапредување
Бидејќи останало едно празно место во Втората лига - Запад за сезоната 2019/20, второпласираните екипи од регионите Запад, Југозапад и Север се натпреварувале помеѓу себе за да го одлучат последниот учесник во Западната лига.
Екипа која обезбедила пласман во Втората лига
#, Екипа, Победи, Нерешени, Порази, Постигнатиголови, Примениголови, Голразлика, Бодови
1., Вардари, 2, 0, 0, 7, 2, + 5, 6
2., Влазними, 1, 0, 1, 4, 3, + 1, 3
3., Фортуна, 0, 0, 2, 2, 8, - 6, 0
8 Поврзано
* Фудбалски куп на Македонија 2018/2019
* Прва фудбалска лига на Македонија 2018/2019
* Втора фудбалска лига на Македонија 2018/2019
* Општински фудбалски лиги на Македонија 2018/2019
Колинеарност

За три или повеќе точки се вели дека се колинеарни ако постои права која ги содржи. Колинеарноста на три точки ''A'', ''B'' и ''C'' се обележува како ''A-B-C''.
Доколку точките не се колинерани се нарекуваат неколинеарни.
1 Аналитичка формулација
Нека се дадени три точки ''A'', ''B'' и ''C'' од ''R<sup>n</sup>'' чија колинеарност треба да се провери. Прво се формираат два вектора ''AB'' и ''BC'' и потоа се обидува да се реши системот равенки:
:<math>\overrightarrow{AB} = \alpha \overrightarrow{BC}, \;\; \alpha \in R</math>
Доколку постои вакво α, точките се колинеарни. Системот може рамноправно да се решава за која било комбинација од два меѓусебно различни вектори: ''AB'', ''AC'' и ''BC''.
1.1 Тридимензионален простор
Во тридимензионален простор како услов за колинеарност исто така може да се користи векторскиот производ.
:<math>\overrightarrow{AB} \times \overrightarrow{BC} = \overrightarrow{0}</math>
Еквивалент на овој израз може да се претстави и со условот за вредност на детерминантата:
:<math>\begin{vmatrix}
A_x & A_y & 1 \\
B_x & B_y & 1 \\
C_x & C_y & 1 \\
\end{vmatrix} = 0</math>
Белвица

Белвица (|Salmo ohridanus) – вид ситна слатководна риба со бели, седефести крлушки; ендемски вид локализиран во Охридското Езеро.
1 Класификација
Во постарата литература белвицата е определена дека им припаѓа на родовите ''Acantholingua'' и ''Salmothymus''. Генетските проучувања, сепак, покажуваат дека таа е член на родот ''Salmo'' и е најблиска до Salmo obtusirostris . Сепак таа е доста различна од балканската пастрмка.
2 Распространетост
Распространета е во Македонија и Албанија во Охридското Езеро, каде заедно со летницата е еден од двата претставници на семејството Salmonidae и родот Salmo.
Се среќава на длабочина од 40 до 60 м. Рибата е предмет на масовен риболов и се одгледува во фарми за риба од средината на дваесеттиот век.
Фактори кои ја загрозуваат популацијата на овој вид се хибридизацијата и загадувањето на водите.
3 Опис
''Белвицата'' е релативно мала риба, вообичаено помала од 30 см и полесна од 0,5 кг. Може да достигне должина од 33,6 см и тежина од 685 грама.Охридската белвица е ендемски вид пастрмка со сребрена боја на телото и ретки бледи црни и црвени пеги, со поголемо око во однос на главата споредено со другите видови пастрмки како резултат на живот во подлабоките води на сублиторалот и профундалот на езерото. Има спор раст и потребно и е 12 години да достигне тежина од 1 кг. во природни услови. Се храни со зоопланктон и фауна на дно.
Полова зрелост достигнува во втората година, а мрести на два вида подлога и тоа во литоралниот регион на езерото во појасот на харата и во сублиторалниот регион на песочна подлога во појасот на живи и изумрени школки. Исто така се мрести и во близина на подводни извори на длабочини поголеми од 70 м. Најголемиот дел од популацијата се мрести во периодот од втората половина на ноември до крајот на
декември, вториот врв на мрестење е во пролетниот период (март-април) и третиот во летниот период (јуни-август).
Животниот век ѝ е околу 12 години.
4 Значење
Охридската белвица има извонредно значење како објект како за рекреативен така и за стопански риболов. Поради квалитетот на нејзиното месо, а особено по намалувањето на популацијата на охридската пастрмка се зголеми притисокот врз неа, што води кон потреба од поголема заштита на видот.
Христо Тасламиче

Христо Тасламиче — македонски мајстор-ѕидар од XIX век, роден во Прилеп.
1 Градби
Заедно со Петре Лауцо и Коста Лауцо, Христо Тасламиче е најпознатиот прилепски градител во XIX век. Со Коста Лауцо ги граделе црквата „Св. Благовештение“ во Прилеп (1838) и училиштето, а со Петре Лауцо: Саат кула во Прилеп. Тасламиче учествувал и во подигнувањето на конаците на манастирот Трескавец во 1867 година. Градители мајстори кои учествувале во овој потфат, покрај добро познатите Коста Лауцо, Перо Лауцо и Ристе Тасламиче, биле и повеќемина мајстори од Прилеп. Како самостоен градител Христо Тасламиче се јавува на црквата „Вознесение Христово“ во селото Мало Рувци.
2 Градењето на црквата „Св. Благовештение“
Најзначајниот објект на којшто работел Тасламиче била прилепската црква „Св. Благовештение“. Турските власти не дозволиле „нејзино надворешно нагласување, па затоа нејзината монументалност може многу повеќе да се согледа одвнатре“. Самата црква била со димензии: 32 метри долга, 26 метри широка, а 9 метри висока. Црквата била вкопана шест скалила од улицата која поминувала покрај неа. Била ѕидана од делкан бигорлив варовник, со многу колони од северната, западната и јужната страна, додека на исток се наоѓа олтарната апсида. Црквата има 3 влеза од западната страна и 1 влез од јужната страна. Околу црквата биле подигнати тремови (на југ, север и запад). Над тремовите се наоѓале галерии, додека пак, над западниот трем било подигнато место каде што требало да пее хорот за време на светите литургии. Од секоја страна каде што имало трем бил направен влез, па така преку нив можело да се влегува во самата црква. На западната страна од црквата била изградена камбанарија во барокен стил (1869 година).
3 Наводи
Мевалонска киселина

Мевалонската киселина (МВК) е клучно органско соединение во биохемијата; името е скратеница на дихидроксиметилвалеролактон. Анјонот на мевалонската киселина, кој претставува нејзината доминантна форма во клетката, е познат како ''мевалонат''. Лековите како статини (кои го намалуваат нивото на холестерол во организмот) ја блокираат синтезата на мевалонатот со инхибиција на HMG-КоА редуктазата.
1 Хемија
Мевалонската киселина е многу растворлива во вода и во други поларни органски растворувачи. Таа постои во рамнотежа со својата лактонска форма, наречена мевалонолактон, која се создава со внатрешна кондензација на терминалниот алкохол и карбоксилната група.
2 Биологија
Мевалонската киселина е клучна молекула во биосинтетскиот пат познат како ''патот на мевалонската киселина'' (или мевалонатен пат), со кој синтетизираат стероидите и терпеноидите. Таа е претходник на соединението изопентенил пирофосфат (IPP), од кое се синтетизираат сите терпеноиди. Мевалонската киселина е хирална молекула, а (3''R'')-енантиомерот е оној кој е биолошки активен.
Игра на прозорец

„Игра на прозорец“ — збирка раскази за деца на македонскиот писател Генади Болиновски.
1 Содржина
Збирката ги содржи следниве раскази:* Игра на прозорец
* Коле го бара своето автомобилче
* Лубеница
* Слатко
* Гостинчиња
* Желба голема како автобус и црвена како автобус
* Ах тоа маче
* Ноќта е жедна за таква смеа
* Тајна
* Томе будилникот
* Езерско волкче
* Дете и птица
2 Технички податоци
Збирката „Игра на прозорец“ била објавена како заедничко издание на неколку издавачки куќи: Мисла, Наша книга, Македонска книга, Култура и Детска радост. Таа служела како задолжителна лектира за трето одделение во основното образование на СР Македонија така што доживела повеќе изданија. Изданието од 1990 година има 80 страници и било отпечатено во печатницата на НИПРО „Нова Македонија“. Илустрациите во книгата се дело на Божидар Дамјановски, а Александар Каевски ја обликувал корицата и го извршил графичкото уредување. Книгата е каталогизирана во Народната и универзитетската библиотека „Климент Охридски“, Скопје (на самата книга по грешка е ставена каталогизацијата на книгата „Јаготки“ на Цане Андреевски), но без меѓународната ознака ISBN.
Пепе Реина

Пепе Реина (роден на во Мадрид, Шпанија) — шпански фудбалер, голман на Комо.
Како син на познатиот голман на Барселона и Атлетико Мадрид, Мигел Реина, Пепе Реина ја започнал својата кариера со младинскиот тим во Барселона и го направил своето деби во Ла Лига во сезоната 2000-01. Тој потпишал за Виљареал во 2002 година, освојувајќи го Купот на Интертото на УЕФА двапати. Реина се преселил во ФК Ливерпул и го имал своето деби во УЕФА Суперкупот 2005, што го освоил Ливерпул. Тој веднаш станал прв голман во тимот. Во 2007, тој стигнал до финалето на Лигата на Шампионите со Ливерпул, но Ливерпул загубил од Милан.
После осум последователни сезони како голман на Ливерпул, Реина ја поминал сезоната 2013-14 на позајмица во ФК Наполи, каде што бил повторно со Рафаел Бенитез, тренерот со кој заедно бил и во Ливерпул во 2005 година. За време на неговиот наем во Неапол, Реина бил дел од тимот што го освоил купот на Италија во 2014 година. Во 2018 година потпишал за ФК Милан. Во 2020 година бил позајмен на ФК Астон Вила.
На меѓународно ниво, Реина играл за младинскиот тим на Шпанија, освојувајќи го Европското фудбалско првенство под 17 години во 1999 година. Го имал своето деби во 2005 година, и генерално бил избран како втор голман зад Икер Касиљас. Тој бил дел од шпанската репрезентација за Светското првенство во 2006 година. Тој подоцна бил дел и од репреентацијата која го освоила Светското првенство во 2010 година и Европското првенство во 2012 година.
Ален Халиловиќ

Ален Халиловиќ (роден на во ) — хрватски фудбалер, играч од средниот ред на .
Како најмлад голгетер на Првата Хрватска фудбалска лига и најмладиот дебитант за хрватската репрезентација, тој се смета за еден од најголемите млади таленти на европскиот фудбал.
На 27 март 2014 година ФК Барселона постигнала договор со ФК Динамо Загреб за петгодишен трансфер во клубот. Поголемиот дел од сезоната Халиловиќ го поминал со Б-тимот. Тој потоа бил позајмен во Спортинг Хихон, пред да потпише за Хамбург во јули 2016 година, каде повторно бил на позајмица во шпанскиот клуб ФК Лас Палмас. Во 2018 година потпишал за ФК Милан, за да во полусезоната 2018-2019 биде даден на позајмица на ФК Стандард Лиеж.
ФК Тетекс 1953

''Не го мешајте со првичниот клуб Тетекс, на кого Тетекс 1953 му е духовен наследник.''
ФК Тетекс 1953 — македонски фудбалски клуб од Тетово. Клубот во моментов се натпреварува во Втората македонска лига - Запад.
1 Историја
1.1 Како Лабуништа 2011
Клубот бил основан во 2011 година. Боите на клубот како Лабуништа 2011 биле црно-бели. Додека екипата се натпреварувала во Општинската лига и во Третата лига, домашните натпревари ги играле на теренот Калишта во Лабуништа. Во првите три сезони кога биле второлигаши (2017/18, 2018/19 и 2019/20), како домаќини настапувале на Стадионот Градска Плажа во Струга.
1.2 Селење во Тетово и ново име
На крајот на мај 2020 година, управата на клубот, и со тоа неговиот спонзор, се изјаснила дека се повлекува од управувањето на клубот. Сите моментални играчи станале слободни агенти. Кризата на клубот ја искористила управата на Тетекс и го преселила клубот во Тетово. Според преселбата, клубот во сезоната 2020/21 треба да го носи името Лабуништа 2011 во првата полусезона, а Тетекс 1953 во втората полусезона.
1.3 Историја на клупското име
*2011-2020: Лабуништа 2011
*2021-до денес: Тетекс 1953
Менгеш

Менгеш (|Mengeš, |Mannsburg) — град во областа Горењска, денес во Среднословенечкиот регион. Сместен е околу 15 км од Љубљана и претставува седиште на Општина Менгеш. Во 2020 г. градот имал 8.500 жители.
1 Галерија
2 Поврзано
* Градови во Словенија
* Среднословенечки статистички регион
Сказна за Вилен

„Сказна за детето Вилен“ или „Сказна за Вилен“ — новела за деца на македонскиот писател Глигор Поповски, првобитно објавена во 1953 година.
1 Содржина
Книгата се состои од следниве делови:* Дедо Сезнаел
* Патот до Големата Река е долг
* Во земјата на лошиот Баул
* Ладе
* Ѕуницата пие
* Кај стариот рибар
2 Осврт кон делото
Новелата е напишана во форма на сказна. Во освртот кон делото, Елица и Атанас Николовски истакнуваат дека тоа е напишано допадливо, но неколку места се незаборавни, како: описот на дедо Сезнаел, патувањето на Вилен кон Големата Река, неговиот престој во земјата на лошиот Баул и средбата со стариот рибар.
Александар Поповски го пофалува авторот како еден од ретките македонски писатели кој низ формата на сказната успева да проникне во светот на детето. Притоа, кај него постојано е присутен потсмевот кон неверојатното во сказните со што истовремено ја создава и урива штотуку создадената сказна. Тоа е особено видливо во „Детето Вилен“ каде авторот дидактички забележува дека „среќата и богатството се печалат само со труд.“ Како што подвлекува авторот, сказната „Детето Вилен“ е градена врз основа на едно народно верување кое го слушал и тој како дете. Единствено, Александар Поповски забележува дека крајот на оваа сказна веројатно ќе го разочара младиот читател, претпоставувајќи дека тој недостаток го воочил и самиот автор, кој малку невешто се обидел да се извлече, подвлекувајќи дека само го запишал она што му останало во сеќаавњето. Сепак, Александар Поповски е убеден дека авторот не ги исцрпел сите можности кои ги нуди сказната „Детето Вилен“, препорачувајќи му да се наврати пак на неа, зашто таа има можности да стане малечко ремек-дело. Најпосле, критичарот истакнува дека, и ваква каква што е, сказната „Детето Вилен“ е привлечна, едноставно раскажана, спасена од непотребни оптоварувања на реченицата и нуди широк спектар од согледувања за детето, неговите желби кон понирање во таинственоста и копнежиот за поубав свет.
3 Технички податоци
Книгата „Сказна за Вилен“ била објавена повеќепати како заедничко издание на неколку издавачки куќи („Мисла“, „Детска радост“, „Наша книга“, „Македонска книга“ и „Култура“) и служела како задолжителна лектира за второ одделение во основните училишта на СР Македонија.
Така, Изданието на „Наша книга“ од 1973 година има 34 страници, а автор на поговорот е Александар Поповски. Книгата не е каталогизирана и не ја поседува меѓународната ознака ISBN. Изданието од 1987 година, со обем од 47 страници, било испечатено во печатницата на НИПРО „Нова Македонија“, во тираж од 30.000 примероци. Илустрациите во книгата ги направил Александар Каевски, а корицата ја илустрирала Бисерка Перовска. Автори на поговорот се Елица и Атанас Николовски. Книгата е каталогизирана во НУБ „Климент Охридски“, Скопје, но не ја поседува меѓународната ознака ISBN.
Црква „Св. Никола“ - Владиловци

Свети Никола — главна селска црква во селото Владиловци.
1 Местоположба
Црквата се наоѓа во непосредна близина на селото од каде води земјен пат, а околу нејзе се наоѓаат и селските гробишта. Денес, црквата е во лоша состојба, целосно обрасната и непристапна.
2 Историја
Црквата е подигната во поствизантискиот период, а обновена во век.
3 Архитектура
Има еднокорабна градба, со полуобличаст свод и полукружна апсида на источната страна. Кон северозападната страна е дограден затворен трем. Денес, е препокриена со салонитни табли. Главниот влез во црквата е од западната страна, но има и уште еден тесен премин од југ. Прозорски окна има по едно на северниот и јужниот ѕид. Подот е изработен од камени плочи.
3.1 Фрескоживопис
Ѕидните површини во внатрешноста на црквата во поново време се целосно варосани. На местата каде што е отпаднат варовиот намаз се открива боен слој од XIX век, а под него се наѕираат фрагменти од постар слој, најверојатно од времето на подигањето на црквата од XVII век.
Во олтарниот простор, во апсидата, се препознаваат фрагменти од Богородица со Христос во кружен медалјон на градите, а во проскомидијалната ниша фрагменти од ореолот од фигура на светител. На јужниот ѕид е отворена една поголема површина од ѕидното сликарство на која може да се распознае композицијата на Страшниот суд. На северниот ѕид се отворени портрети на маченичките „Св. Теофана“ (?) и „Св. Петка“, до нив се насликани „Св. Ѓорѓи“, „Св. Димитриј“, „Св. Трифун“ и Деисисот до иконостасот. Во горната зона во правоаголни полиња се сместени доподпојасни светите лекари „Св. Кузман и Дамјан и други неидентификувани светители.
Може да се забележи дека зографот од XIX век сликал директно врз постариот боен слој, кој се наѕира под преслика.
3.2 Иконостас
На иконите од двокатниот иконостас има сигнирано две икони. Едната е од зографот Димитрија Дуков сликана во 1848
година (сигнатурата со неговото име е запишана на царските двери, а на проскомидијалната врата со претставата на архангелот Михаил ја вади душата на богатиот е запишана само годината 1848) Другата икона е од Ангелко Андонов, датирана во 1898 година. Можно е Димитрија Дуков да се појавува и како автор на поквалитетна сликарија/преслика од XIX век, додека Ангелко Андонов е со поскромни зографски знаења.
4 Галерија
5 Поврзано
* Велешко архијерејско намесништво
* Изворска парохија
* Владиловци
Гулаи

Гулаи е вид на јадење кое има многу богат, лут и вкусен кари сос кој потекнува од Индонезија и Малезија. Главните состојки на ова јадење се: живина, месо од коза, говедско месо, овчо месо, најразлични видови на остатоци од јадења, риба и морски плодови, и секако зеленчук како листови од маниока и незрел'' џекфрут'' (вид на овошје). Сосовите на ова јадење најчесто имаат густа смеса со жолтеникава боја поради куркумата. Состојките за гулаи сосот содржат најразлични богати зачини како што се: куркума, коријандер, бибер, галангал, ѓумбир, чили, лук, анасон, лимонска трева, цимет и ким, изблендирани во вид на паста и готвени во кокосово млеко со главните состојќи. Гулаи често се опишува како индонезиски вид на кари, и навистина гулаи е заедничко име за кари јадењата во земјата.
1 Варијации
Гулаи е јадење кое потекнува од Суматра, Индонезија и се смета дека е локална адаптација на индискиот кари, развиена и произлезена од индиското влијание врз индонезиската кујна. Јадењето е популарно и широко се служи во индонезискиот архипелаг, особено во Суматра, Јава, а исто така Малајскиот Полуостров и Борнео. Густиот и жолтеникав сос од гулаи е еден од најчестите сосови во кујна во Минанкабау, за да даде богат и зачинет вкус за месо, риба или зеленчук. Гулаи често се опишува како вкусен и зачинет, а сепак суптилно комбинирање на вкусови од различни зачини во еден неуреден и мазен вкус, дека е тешко да се разберат поединечните зачини.
Состојките се потопуваат и полека се готват во кокосово млеко, мешавина од зачини и чили пипер. Дебелиот златен, жолтеникав, вкусен и зачинет сос од гулаи стана севкупен знак на прозорецот на ресторанот Паданг. Во Паданг, паметното готвење значи способност за подготовка на гулаи. Ренданг (говедско месо потопено во кокосово млеко и зачини), асам падеш (кисела и зачинета чорба) и калио (водени и светли сосови) често се сметаат за само неколку варијации на Паданг гулаи..
Гулаисовиот сос, кој се наоѓа во Минанкабау, Ацех и малајската кујна, обично е погуст, додека гулаи во Јава е потенок, служен во супа како јадења што содржат делови од овчо месо, говедско месо или отпадоци. Гулаи обично се служи со парен ориз, меѓутоа, некои рецепти како коза или овчо месо може да се сервираат со роти канаи.
Октаедар

Октаедар (|oktáedron – тело со осум површини) – еден од петте правилни полиедри. Омеѓен е со осум меѓусебно еднакви површини, кои имаат облик на рамнострани триаголници и се така распоредени така што телото има дванаесет рабови и шест темиња. Октаедарот може да се опише и како еднакворабна осмострана бипирамида.
1 Формули
Плоштина, <math> a^2</math>
Зафатнина, <math> a^3</math>
Полупречник на опишанасфера, <math> a</math>
Полупречник на впишанасфера, <math> a</math>
Бабура

Бабури (исто така позната како слатка пиперка, пиперка или capsicum / kæpsɪkəm /) — сортата на пиперки од видот Capsicum annuum. Сортите на растението на овој вид пиперка произведуваат плодови во различни бои, вклучувајќи црвена, жолта, портокалова, зелена, бела и виолетова. Бабурите понекогаш се групираат со помалку лути сорти на пиперка како „слатки пиперки“.
1 Потекло
Пиперките потекнуваат од Мексико, Средна Америка и северниот дел на Јужна Америка. Семиња од пиперки биле увезени во Шпанија во 1493 година, а оттаму се ширеле во Европа и Азија. Благата пиперка бабура бил развиена во 1920-тите, во Сегед, Унгарија.
2 Одгледување
Претпочитаните услови за одгледување на пиперките бабури вклучуваат топла, влажна почва со умерена температура од 21 до 29 °C. Одгледувањето бабури е доста застапени во Македонија и тоа особено во: битолското поле во Пелагонија, Струмичко, Велешко и Скопско.
3 Исхрана
Бабурите се дел и од традиционалната исхрана во македонската кујна. Познатото јадење и специјалитет полнети пиперки, често се прави со бабури. Бабурите исто така се поткиселуваат и ставаат во различниа видови на туршија и зимница, како и во мезиња каде бабури се ставаат во кисела павлака или урда.
4 Галерија
Тетива

Тетива – линија што соединува две точки во елипса. Поопшто, тетива е отсечка која спојува две точки на затворена крива линија. Пресечка е неограничено продолжување на тетива на двете страни, права чиј дел е тетива. Тетива која минува низ центарот на кружница е нејзин пречник. Секој пречник е тетива, но не секоја тетива е пречник.
1 Својства на тетиви на кружница
Меѓу својствата на тетивите на кружници се и следниве:
# тетивите се еквидистантни од центарот ако и само ако нивните должини се еднакви.
# на еднакви тетиви им припаѓаат еднакви централни агли на кружницата.
# тетива која минува низ центарот на кружница се нарекува пречник и таа е најдолгата тетива.
# ако пресечките на тетивите AB и CD се сечат во точка, тогаш нивните должини ја задоволуваат равенката AP•PB = CP•PD (теорема за степен на точка).
2 Својства на тетиви на елипса
Средните точки на сет од паралелни тетиви на елипса се колинеарни.
3 Тетивите во тригонометријата
Тетивите биле екстензивно користени во раниот развој на тригонометријата. Првата позната тригонометриска табела, составена од Хипарх, ја табелира вредноста на тетивната функција за секои 7,5 степени. Во вториот век од нашата ера, Птоломеј од Александрија составил пообемна табела на тетиви во својата книга за астрономијата, која ги давала вредностите за тетивите од ½ до 180 степени со стапка од половина степен.
Тетивната функција геометриски е дефинирана како што е покажано на сликата. Тетивата на некој агол е должината на тетивата меѓу две точки на единична кружница разделени за тој централен агол. Аголот ''θ'' се зема во позитивна насока и мора да лежи во интервалот (во радијани). Тетивната функција може да се поврзе со модерната синусна функција, земајќи една од точките да биде (1,0), а другата точка да биде, и потоа користејќи ја Питагоровата теорема да се пресмета должината на тетивата::<math> \mathrm{crd}\ \theta = \sqrt{(1-\cos \theta)^2+\sin^2 \theta} = \sqrt{2-2\cos \theta} =2 \sin \left(\frac{\theta }{2}\right). </math>
Последниот чекор ја користи формулата за половина агол. Како што модерната тригонометрија е заснована на синусната функција, античката тригонометрија била заснована на тетивната функција. Се наведува дека Хипарх напишал 12 тома за тетивите, сите изгубени, па се претпоставува дека се имало големо познавање за нив. Тетивната функција задоволува многу идентитети аналогно на добро познатите модерни идентитити:
Име, Синусно засновано, Тетивно засновано
Питагорово, <math>\sin^2 \theta + \cos^2 \ \, </math>, <math>\mathrm{crd}^2 \theta + \mathrm{crd}^2 (\pi- \theta) = 4 \, </math>
Половина агол, <math>\sin\frac{\theta}{2} = \pm\sqrt{\frac{1-\cos \theta}{2 \, </math>, <math>\mathrm{crd}\ \frac{\theta}{2} = \pm \sqrt{2-\mathrm{crd}(\pi - \theta)} \,</math>
Апотема (''a''), <math> \sqrt{r^2- a^2}</math>, <math> ^2-4 a^2}</math>
Агол (''θ''), <math> r \sin \left(\frac{\theta }{2}\right)</math>, <math> \mathrm{crd}\ \theta</math>
Исто така постои и инверзна функција::<math>\operatorname{acrd}(y) = 2\arcsin\left(\frac{y}{2}\right).</math>
4 Поврзано
*Кружен отсечок
*Кружен исечок
Лути соседи

Лути соседи е стратешка видеоигра за Nintendo GameCube, Microsoft Windows, Xbox, Android и iOS. Во Европа беше објавен за Windows на 20 јуни 2003 година, како и GameCube и Xbox на 4 март 2005 година. Играта беше издадена за Windows во САД на 22 септември 2003 година. Мобилно пристаниште на играта беше објавено во светот за iOS и Android на 25 мај 2017 година.
1 Акција
Вуди е просечен човек кој има среќен живот, додека неговиот сосед г-дин Ротвајлер, го прави својот живот беден. Вуди одлучи да се одмазди на г-дин Ротвајлер. Во играта Соседите од пеколот, играчот се посетува околу куќата на соседот што ги изведува триковите врз несигурниот жител. Играчот е ѕвезда на новата ТВ-шоу со исто име, со камери што го следат секој потег додека играчот поставува стапици како пилање на стол, банана лушпи / сапун на подот, извалкани слики и мешање со домашна опрема. Целите на играта се да создадат неред, да ги зголемат рејтинзите и да освојат награди. Пречките во играта вклучуваат самиот буден сосед, исто така - неговото чуварско куче и папагалот наречен Чили, кои ќе се обидат да го алармираат присуството на соседот Вуди.
2 Игра
Целта на секое ниво е да играте некои сурови трикови на вашиот сосед со користење на секој елемент во близина на вашиот карактер. Секоја фаза има 4 или 5 зони (не ги вклучува фазите на обука). Мора да го поместите Вуди од зона во зона, Соседот се движи со нив како што поминува времето. Понекогаш можете да го одвлечете вниманието на различни начини (како што се нарекуваат него за да го направите долу) или автоматски се расејува (на пример, сликање, перење облека и така натаму). Тој има миленичиња што гледаат над него, како што е папагалот наречен Чили. Играта започнува со само неколку простории (салата, бања, кујна и дневна соба), но додека играта напредува, повеќе соби се отклучени (во Сезоната 2 е балкон и спална соба, а во Сезоната 3 е подрумот и студијата) , што ја отежнува играта.
Vide Cor Meum

„Vide Cor Meum“ (Погледни го моето срце) — песна составена од ирскиот композитор Патрик Касиди, заснована на зборникот ''Нов живот'' од Данте Алигиери, посебно на сонетот „''A ciascun'alma presa''“, во поглавјето 3 од ''Vita Nuova''.
Песната била продуцирана од Патрик Касиди и Ханс Цимер и беше изведена од ''Libera / The Lyndhurst Orchestra'', а испеана од Даниеле де Нисе и Бруно Лазарети, кои ги играат Беатриче Портинари и Данте Алигиери, соодветно.
Песната првпат се појавила во филмот Ханибал (2001), додека д-р Ханибал Лектер и инспекторот Паци гледаат опера во Фиренца. Оваа арија била избрана да биде изведена на Оскарите во 2002 година за време на презентацијата на наградата за животно дело на продуцентот Дино Де Лаурентис и на 53-та годишна Еми награда.
Истата песна се појавува и во филмот Небесно Царство на Ридли Скот (2005), за време на смртта на кралот Болдвин IV.
Како почит кон филмовите, песната била искористена и во финалната сцена од првата и втората сезона на телевизиската серија „Ханибал“ на NBC.
Тимуе Бакајоко

Тимуе Бакајоко (роден на во , Франција) — француски професионален фудбалер. Бакајоко игра на позиција среден ред.
Бакајоко се приклучил на академијата во ФК Рен на возраст од 13 години. На 14 години, тој бил одбиен од Академијата Клерфонтен. Неговата сениорска кариера започнала во Рен, каде што имал 24 настапи пред да се пресели во ФК Монако во 2014 година за 7 милиони фунти. Во првите две сезони во клубот, Бакајоко имал 31 настапи на Лига 1, но бил редовен стартер во сезоната 2016-17, придонесувајќи за титулата во Монако, како и да биде вклучен во најдобриот тим за сезоната 2015/2016 година. Во 2017 година, тој се приклучил на ФК Челзи за 40 милиони фунти, за кој тим во сезоната 2017/2018 настапил 28 пати и постигнал 2 гола. Во август 2018 година бил даден на позајмица на ФК Милан, а по една помината сезона се вратил во матичниот клуб.
Бакајоко го направил својот прв меѓународен настап за Франција во март 2017 година.
Стефан Симиќ

Стефан Симиќ (роден на во ) — чешки професионален фудбалер кој настапува за ФК Фрозиноне на позајмица од ФК Милан на позиција одбрана. Симиќ има босанско потекло.
1 Клупска кариера
Симиќ влегол во младинските редови на ФК Славија Прага на возраст од 6 години. Тој станал најмладиот играч кој потпишал професионален договор со клубот, на возраст од 15 години и 11 месеци. Симиќ ги одиграл своите први минути за првиот тим на пријателски натпревар против Хајдук Сплит на 13 февруари 2011, како дел од прославата на 100-годишнината. Но сепак тој го напуштил клубот пред официјално да дебитира, приклучувајќи се во младинските редови во ФК Џенова во Италија во јануари 2012 година. Трансферот го чинел италијанскиот клуб 12 милиони чешки круни.
Тој настапувал една и пол година за Џенова Примавера пред да се пресели во ФК Милан. Тој бил дел на младинскиот тим кој го освоил Турнирот Вијареџо во 2014 година.
Во летото 2014 година тој се приклучил на екипата од Серија Б, ФК Варесе на позајмица и одиграл 17 натпревари во текот на сезоната. По пропуштањето на првата половина од сезоната 2015/2016 поради повреда, Симиќ требало да се приклучи на ФК Хајдук Сплит во 6-месечен договор за наем во јануари 2016 година. Сепак, на денот кога требало да потпише за клубот, додека бил веќе во Сплит, тој бил повикан во Милан поради повредата на неговиот соиграч Мексес.
За сезоната 2016-17, тој бил позајмен во белгиската Прва дивизија на ФК Ројал Мускрон.
На 31 август 2017 година, тој бил позајмен повторно, овојпат на ФК Кротоне од Серија А каде во сезоната 2017/2018 одиграл 9 натпревари. Во 2018 година бил продаден на ФК Милан, но на полусезоната бил даден на позајмица во ФК Фрозиноне.
2 Меѓународна кариера
Симиќ избрал да настапува за Чешка, иако имал можност да игра за Хрватска или Босна и Херцеговина, од каде што неговите родители потекнуваат. Тој имал 40 настапи и 1 гол помеѓу 2011 и 2014 година за чешките младински државни репрезентации, играјќи на нивоата U16, U17, U19, U20 и U21. Тој го имал своето деби за Националната фудбалска репрезентација на Чешка на 11 ноември 2017 година во победата од 1-0 против Катар.
3 Личен живот
Семејството Симиќ потекнува од Приедор од Босна и Херцеговина, но живеело и работело во Загреб, Хрватска, пред да се пресели во Прага, пред неговото раѓање.
Медицинар

Зборот медицинар е термин за личност која се занимава со медицината. Под ова се подразбира доктор, медицински студент и понекогаш волонтери кои се медицински обучени поединечни учесници во ургентни центри, како што е болничар или итна медицинска помош.
Меѓу лекарите во Велика Британија, терминот "medic" укажува на некој кој го следел „медицинскиот“ пат во кариерата на постдипломско стручно оспособување акредитиран од колеџ за лекари, како што е кардиологијата или ендокринологијата, за разлика од хируршкиот дел од специјализацијата акредитирана од колеџ на хирурзи. 
1 Видови
Зборот „медицинар“ може да се користи и да се однесува и на луѓето во следните улоги:
* Лекар во ургентен центар, лекар (М.Д. или Д.О.) кој има специјализирана постдипломска обука за итна дијагностика и третман 
* Медицински воен техничар, војник со специјална воена обука во рамките на медицински корпус на британската армија 
* Воен лекар (кај различни народи) 
* Морнар кој е обучен за пружање прва помош на припадниците на вооружените сили на САД  
* 4N0X1, воздухопловен итен медицински техничар 
* 68W, порано 91W и 91A / B, воена специјалност за специјалисти за здравствена заштита на армијата на САД (воен лекар)
Антиаритмички агенс

Антиаритмиците се класа на лекови кои се користат во третманот на состојби на абнормален срцев ритам (кардијални аритмии), како што се атријална фибрилација, атријален флатер, вентрикуларна тахикардија и вентрикуларна фибрилација.
Направени се повеќе обиди да се класифицираат антиаритмичките агенси. При тоа главен проблем што се јавува е во тоа што голем дел од нив делуваат преку повеќе механизми, што било која класификација ја прави нецелосно прецизна.
Гефенслебен

Гефенслебен (|Gevensleben) — општина во округот Хелмштет, во сојузната покраина Долна Саксонија, Германија.
1 Географија
Гефенслебен се наоѓа јужно од природниот парк Елм-Лапвалд.
1.1 Општински единици
Општината Гефенслебен се состои од следниве места:
* Гефенслебен
* Ватенштет
Зелинген

Зелинген (|Söllingen) — општина во округот Хелмштет, во сојузната покраина Долна Саксонија, Германија.
1 Географија
Зелинген се наоѓа јужно од природниот парк Елм-Лапвалд.
1.1 Општински единици
Општината е составена од следниве места:
* Добелн
* Ингелебен
* Зелинген
* Твифлинген
* Вобек
Црква „Св. Атанасиј“ - Војница (манастирска)

:''Оваа статија се однесува за манастирската црква во Војница, за истоимената селска црква во Војница видете ја оваа статија.''
Свети Атанасиј — главна и единствена манастирска црква на Војничкиот манастир во селото Војница.
Црквата се наоѓа надвор од селото и до нејзе се доаѓа преку земјен пат.
1 Поврзано
* Велешко архијерејско намесништво
* Изворска парохија
* Војница
Спомен-куќа на Коле Неделковски

Спомен-куќа на Коле Неделковски — спомен-куќа во селото Војница, посветена на македонскиот поет и револуционер Коле Неделковски.
1 Историја
Спомен-куќата била своевремено училиште каде се школувал поетот Коле Неделковски (1912-1941) и се наоѓа во село Војница, бидејќи неговата родна куќа одамна е срушена.
Состојба на оваа куќа била особена лоша, бидејќи бил оштетен кровот и скалилата кои водат до неа, поради што постоела опасност од нејзино рушење и по безбедноста за посетителите.
На куќата била извршена санација со средства од Министерството за култура и таа била прва од нејзиното создавање. Била реновирана покривната конструкција, пристапните скалила, биле варосани просториите и било променето стаклото на сите прозорци.